- 40 -

10. การควบคุมภายใน

ในการประชุมคณะกรรมการบริษัทครั้งที่ 10 / 2546 เมื่อวันที่ 16 มกราคม 2547
โดยมีกรรมการตรวจสอบทั้ง 3 ท่าน เข้าร่วมประชุมด้วย
คณะกรรมการตรวจสอบได้พิจารณาระบบการควบคุมภายในของบริษัท ไอ.ซี.ซี. อินเตอร์เนชั่นแนล
จำกัด(มหาชน) ในด้านองค์กรและสภาพแวดล้อม การบริหารความเสี่ยง
การควบคุมการปฏิบัติงานของฝ่ายบริหาร ระบบสารสนเทศและการสื่อสารข้อมูล
และระบบการติดตาม ตามแนวทางที่กำหนดโดย กลต. และได้เสนอให้คณะกรรมการบริษัทรับทราบ
โดยมีข้อสรุปต่อไปนี้ :

องค์กรและสภาพแวดล้อม

องค์กรและสภาพแวดล้อมของบริษัท
มีลักษณะที่ทำให้ฝ่ายบริหารสามารถดำเนินงานได้อย่างมีประสิทธิภาพ
มีเป้าหมายในการดำเนินธุรกิจที่สามารถติดตามและประเมินผลการดำเนินงานได้อย่างชัดเจน
และบริหารงานบนฐานของความยุติธรรมโดยคำนึงถึงความเป็นธรรมต่อลูกค้าเป็นสำคัญ

การบริหารความเสี่ยง

ในการพิจารณาและการบริหารความเสี่ยง
บริษัทฯเปิดโอกาสให้คณะกรรมการบริษัทอภิปรายในเรื่องที่
เกี่ยวข้องกับความเสี่ยงในการดำเนินธุรกิจในที่ประชุมกรรมการบริษัททำให้ที่ประชุมได้รับทราบ
และตระหนักถึงสภาพของความเสี่ยงทางธุรกิจที่มีต่อบริษัท
ซึ่งเป็นประโยชน์ต่อการบริหารความเสี่ยงเพื่อให้บริษัทมีประสิทธิภาพในการบริหารความเสี่ยงเพิ่มมากขึ้น

การควบคุมการปฏิบัติงานของฝ่ายบริหาร

บริษัทฯกำหนดขอบเขตอำนาจหน้าที่
และวงเงินอำนาจอนุมัติของฝ่ายบริหารในแต่ละระดับไว้อย่างชัดเจน และเป็นลายลักษณ์อักษร
ในกรณีที่มีการทำธุรกรรมกับผู้ถือหุ้นรายใหญ่ กรรมการผู้บริหาร หรือผู้ที่เกี่ยวข้องกับบุคคลดังกล่าว
คณะกรรมการตรวจสอบได้เสนอแนะให้บริษัทพัฒนาเกณฑ์ในการทำธุรกรรม และการติดตาม
ธุรกรรมดังกล่าว เพื่อให้เกิดความชัดเจนในลักษณะของธุรกรรม
และผลประโยชน์ที่บริษัทได้รับจากธุรกรรม ดังกล่าว

ระบบสารสนเทศและการสื่อสารข้อมูล

บริษัทฯเสนอข้อมูลอย่างเพียงพอ เพื่อให้คณะกรรมการบริษัทพิจารณา และนัดวันประชุมล่วงหน้าอย่าง
เพียงพอ อย่างเป็นระบบ และเป็นลายลักษณ์อักษร
คณะกรรมการตรวจสอบได้เสนอแนะให้บริษัทจัดส่งข้อมูลสำหรับการประชุมล่วงหน้าในเวลาที่สมควร
เพื่อให้คณะกรรมการบริษัทได้พิจารณาก่อนวันประชุม

ในการตรวจสอบบัญชีของบริษัท ผู้ตรวจสอบบัญชีไม่ได้รายงานว่า นโยบายบัญชีของบริษัทแสดงผลที่
คลาดเคลื่อนจากความเป็นจริงแต่อย่างใด

ระบบการติดตาม

บริษัทฯกำหนดเป้าหมายการดำเนินธุรกิจ การติดตาม และการแก้ไข
เมื่อผลการดำเนินงานแตกต่างไปจากเป้าหมายไว้ชัดเจน อย่างเป็นระบบและเป็นลายลักษณ์อักษร

- 41 -

รายงานการกำกับดูแลกิจการของคณะกรรมการตรวจสอบ

คณะกรรมการตรวจสอบบริษัท ไอ.ซี.ซี. อินเตอร์เนชั่นแนล จำกัด (มหาชน) ประกอบด้วย ดร.
ธีระพงษ์ วิกิตเศรษฐ เป็นประธานคณะกรรมการตรวจสอบ นายอมร อัศวานันท์ และนายประจักษ์

อัสสันตชัย เป็นกรรมการตรวจสอบ และนายประศาสน์ วิไลแก้ว
เป็นเลขานุการคณะกรรมการตรวจสอบ

มีหน้าที่กำกับดูแลรายงานการเงินให้มีความถูกต้อง เชื่อถือได้
จัดให้มีระบบการควบคุมภายในที่เหมาะสม และมีประสิทธิภาพ เสนอให้บริษัทฯ
แต่งตั้งผู้ตรวจสอบบัญชี และปฏิบัติงานอื่นที่คณะกรรมการบริษัทมอบหมาย

ในรอบปีที่ผ่านมา คณะกรรมการตรวจสอบได้ประชุมกันทั้งหมด 5 ครั้ง
กรรมการทุกท่านพร้อมผู้บริหารระดับสูงที่เกี่ยวข้องได้เข้าร่วมประชุมครบทุกท่านและทุกครั้ง
นอกจากนี้คณะกรรมการยังได้เชิญผู้แทนของ

สำนักงานสอบบัญชี ดี ไอ เอ เข้าร่วมประชุม
เพื่อพิจารณาและแลกเปลี่ยนข้อคิดเห็นเรื่องงบการเงิน และระบบ ควบคุมภายในของบริษัท
เพื่อให้รายงานทางการเงินมีความถูกต้องและเชื่อถือได้ และได้เสนอข้อคิดเห็น
เพื่อให้ระบบการควบคุมภายในของบริษัทมีประสิทธิภาพมากขึ้น
และให้มีการปฏิบัติตามกฎหมายทั้งมวลที่ใช้กับธุรกิจการค้าอย่างเคร่งครัด
รวมตลอดถึงธรรมาภิบาลของบริษัท

สำหรับปี 2547 คณะกรรมการตรวจสอบได้เสนอต่อคณะกรรมการบริษัทให้แต่งตั้ง สำนักงานสอบบัญชี
ดี ไอ เอ เป็นผู้สอบบัญชี เพื่อนำเสนอที่ประชุมสามัญผู้ถือหุ้นอนุมัติต่อไป

ธีระพงษ์ วิกิตเศรษฐ

(ดร. ธีระพงษ์ วิกิตเศรษฐ)

ประธานคณะกรรมการตรวจสอบ